Fontana dei Quattro Fiumi

Ar Fontana dei Quattro Fiumi (Feunteun ar Peder Stêr) zo ur feunteun savet etre 1648 ha 1651 gant Gian Lorenzo Bernini, e kêr Roma, e kreiz ar piazza Navona, dirak iliz Sant'Agnese in Agone. Ar peder stêr skeudennaouet a zo arouez pep a gevandir : an Danav evit Europa, kizellet gant Antonio Raggi, ar Ganga evit Azia, gant Claude Poussin, an Nil evit Afrika, mouchet he dremm rak ne ouied ket pelec'h ec'h eiene, kizellet gant Giacomo Antonio Fancelli, hag ar Río de la Plata evit Amerika, gant Francesco Borromini. Ne oa ket bet dizoloet Okeania c'hoazh en amzer-se.